Република Србија

ОПШТИНА ЉУБОВИЈА

-Општинско веће-

Број: 06-205/2023-02

17.07.2023. године

Љ у б о в и ј а

На основу члана 46. Закона о локалној самоуправи („Службени гласник Републике Србије“, број 129/2007, 83/2014-др.закон и 101/2016-др.закон), члана 77. Статута општине Љубовија („Службени лист општине Љубовија“, број 3/2019) a у складу са чланом 38. Закона о удружењима („Службени гласник РС“, број 51/09,99/11-др. закон и 44/2018 – др. закон), чланом 6. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“, број 16/2018) и чланом 4. Правилника о финансирању и суфинансирању програма/пројеката од јавног интереса за општину Љубовија које треализују удружења грађана („Службени лист општине Љубовија“, број 4/2019), Општинско веће општине Љубовија на седници одржаној дана 17.07.2023. године, доноси

**О Д Л У К У**

**о расписивању јавног конкурсa за доделу средстава**

**из буџета општине Љубовија у 2023. години за финансирање и суфинансирање програма/пројеката из области социјалне и борачко-инвалидске заштите који су од јавног интереса за општину Љубовија**

Члан 1.

Расписује се јавни конкурс за доделу средстава из буџета општине Љубовија у 2023. години за финансирање и суфинансирање програма/пројеката из области социјалне и борачко-инвалидске заштите који су од јавног интереса за општину Љубовија

Члан 2.

Средства у износу од 200.000,00 динара, која су опредељена за финансирање и суфинансирање програма/пројеката из области социјалне и борачко-инвалидске заштите који су од јавног интереса за општину Љубовија, обезбеђена су у буџету општине Љубовија за 2023. годину, конто 481-дотације невладиним организацијама, програмска активност: 0902-0016.

Члан 3.

Јавни конкурс објавити на званичној интернет страници општине Љубовија [www.ljubovija.rs](http://www.ljubovija.rs) и на порталу е-управа.

Члан 4.

Текст конкурса са обрасцима је саставни део ове одлуке.

О б р а з л о ж е њ е

Правни основ за доношење Одлуке о расписивању jaвног конкурса за доделу средстава из буџета општине Љубовија у 2023. години за финансирање и суфинансирање програма/пројеката из области социјалне и борачко-инвалидске заштите који су од јавног интереса за општину Љубовија садржан је у члану 4. Правилника о финансирању и суфинансирању програма/пројеката од јавног интереса за општину Љубовија које треализују удружења грађана, којим је утврђено да Општинско веће доноси одлуку о расписивању конкурса.

Расписивање конкурса за финансирање и суфинансирање програма/пројеката из области социјалне и борачко-инвалидске заштите који су од јавног интереса за општину Љубовија је основ за транспарентно опредељивање буџетских средстава, са крајњим циљем остваривања јавног интереса у средини у којој се финансирани програми/пројекти спроводе.

Средства за финансирање и суфинансирање програма/пројеката из области социјалне и борачко-инвалидске заштите који су од јавног интереса за општину Љубовија обезбеђена су у буџету општине Љубовија за 2023. годину. Додела средстава врши се на начин и у поступку који је утврђен Уредбом о средствима за подстицање програма или недостајућег дела средстава за финансирање програма од јавног интереса која реализују удружења и Правилником о финансирању и суфинансирању програма/пројеката од јавног интереса за општину Љубовија које треализују удружења грађана.

**ПРЕДСЕДНИК**

**ОПШТИНСКОГ ВЕЋА**

Милан Јовановић,с.р.